बर्लिन

बर्लिन जर्मनी के राजधानी आय। यो बर्लिन-ब्रैन्डनबर्ग मेट्रोपोलिटन क्षेत्र के मध्य मा, जर्मनी के उत्तर-पूर्वी भाग मा स्थित है। यहिकी जनसंख्या 34 लाख है। यो जर्मनी का सबते बड़ा और यूरोपीय संघ क दूसर सबते बड़ा शहर है। बर्लिन मा जर्मनी के कउनेओ महानगर की अपेक्षा सबते अधिक बहुभाषी रहति हैं। बर्लिन 13वीं शताब्दी मा स्थापित भा अउर ई क्षेत्र के कई राज्यन साम्राज्यन के राजधानी रहा- प्रुशिया राज्य (1701 से), जर्मन साम्राज्य (1871-1918), वेइमार गणतंत्र (1919-1932) और तीसरी राइख (1933-1945)। दुसरे विश्वयुद्ध के बाद ई सहर का विभाजन होइ गा। पूर्वी बर्लिन जर्मन लोकतान्त्रिक गणराज्य (पूर्वी जर्मनी) के राजधानी बना अउर बर्लिन दीवार ते घिरा पश्चिमी बर्लिन पश्चिमी जर्मनी के हिस्से मा आवा। 1989 मा बर्लिन दीवार के टूटै पर बर्लिन शहर फिर एक होइ गा अउर जर्मनी के एकीकरण के बाद पूरे जर्मनी के राजधानी बना। बर्लिन यूरोप के राजनीति, संस्कृति अउर विज्ञान का महत्त्वपूर्ण केन्द्र है। यूरोप के यातायात के खातिर यो मानो एक धुरी के समान है। हियाँ कइयो महत्त्वपूर्ण विश्वविद्यालय, संग्रहालय अउर शोध केन्द्र हैं। यो सहर बहुत तेजी ते विकास कइ रहा है। हियाँ के समारोह, उत्सव, अग्रणी कला, वास्तुशिल्प अउर रात्रि-जीवन खुब प्रसिद्ध हैं। 2019 मा 14 मिलियन पर्यटक बर्लिन घूमै आये रहैं, यहिके साथ यो दुनिया के शीर्ष पर्यटन स्थलन मा ते एक बनि गा रहै।